《送侯孝杰殿丞签判潞州》
宋代·梅尧臣

同在洛阳时，交游尽豪杰。
倏忽三十年，浮沈渐磨灭。
惟余一二人，或位冠夔禼。
我今在若亡，似竹空有节。
人皆欲吹置，老硬不可截。
君自缑山来，别我不畏热。
言作潞从事，家贫禄仕切。
六月上太行，辛勤非计拙。
天当气候凉，清风自骚屑。
虽云数日劳，斗与炎蒸绝。
君本公王孙，才行实修洁。
锵锵发英声，莹莹如佩玦。
是为君子器，终见不渝涅。
相逢未易期，梦寐归鼓枻。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。